লারনাকা

লারনাকা (গ্রিক: Λάρνακα [ˈlarnaka]; তুর্কি: Larnaka বা İskele) সাইপ্রাসের দক্ষিণ উপকূলের একটি নগর এবং তা লারনাকা জেলারই রাজধানী। নিকোসিয়া এবং লিমাসলের পরে এটিই সে দেশের তৃতীয় বৃহত্তম নগর, যার জনসংখ্যা ১৪৪,২০০ (২০১৫)। পামগাছ শোভিত সমুদ্রতীর, সেন্ট ল্যাজারাসের চার্চ, হালা সুলতান টেক্কে, কামারেস অ্যাকুয়েডাক্ট এবং মধ্যযুগীয় দুর্গের জন্যেই নগরটি বেশি পরিচিত। এটি গড়ে উঠেছে প্রাচীন সিটিয়াম নগররাজ্যের ধ্বংসস্তুপের ওপর, যেখানে জন্মগ্রহণ করেছিলেন স্টোয়িক দার্শনিক জেনো। দেশটির প্রধান বিমানবন্দর লারনাকা ইন্টারন্যাশনাল এয়ারপোর্ট এখানে অবস্থিত। এখানে একটি সমুদ্রবন্দর এবং মেরিনাও আছে। এ অঞ্চলে অনেক লারনাক্স (কফিন) পাওয়া যেতো বলেই সম্ভবত এর নাম লারনাকা রাখা হয়। সোফোক্লিস হাজিসাভ্ভাস, একজন রাষ্ট্রীয় প্রত্নতাত্ত্বিক, বলেছেন যে, "১৯ শতকের শেষপাদে গঠিত শহরটির ইংরেজ কাউন্সিল লারনাকা অঞ্চলে ৩০০০-এরও বেশি সমাধি খুঁজে পাবার দাবি করে।" লারনাকা সল্ট লেক শীতকালে জলে ভরে যায় এবং ফ্লেমিঙ্গো পাখির ঝাঁক নভেম্বর থেকে মার্চের শেষ পর্যন্ত এখানে থাকে। গ্রীষ্মকালে সাধারণত হ্রদটি শুকিয়ে যায়। একসময়[কখন?] শুকিয়ে যাওয়া হ্রদের তলানি লবণ সংগ্রহ করে ব্যবহার করা হতো, কিন্তু এখন মনে করা হয় যে এ লবণ খাবার উপযুক্ত নয়। শহরে বর্তমানে শতাধিক শিক্ষাপ্রতিষ্ঠান আছে,[তথ্যসূত্র প্রয়োজন] তারমধ্যে উল্লেখযোগ্য হলো আমেরিকান একাডেমি, লারনাকা নারেগ আর্মেনিয়ান স্কুল এবং আলেকজান্ডার কলেজ। লারনাকাতে একটি থিয়েটার এবং একটি আর্ট গ্যালারী আছে, মিউনিসিপ্যালিটি সেগুলো চালায়। সাইপ্রাসের বিখ্যাত শিল্পী স্ট্যাস পারাসকোস ২০০৭ সালে ওল্ড টাউনে করনারো ইন্সটিটিউট নামে একটি সাংস্কৃতিক কেন্দ্র খুলেছিলেন, সেখানে সমসাময়িক আর্ট একজিবিশন এবং সাংস্কৃতিক অনুষ্ঠান হতো, ২০১৭ সালে লারনাকা মিউনিসিপ্যালিটি সেটি বন্ধ করে দেয়। লারনাকায় খাবারের অনেক পদেই শিম অন্তর্ভুক্ত থাকে, যেমন ফাসোলাকি (রেড ওয়াইন দিয়ে ভেড়ার মাংস আর ফরাসী শিম রান্না) এবং লোউভি মা লাহানা (কালোচক্ষু শিম ও চার্ড)। হালকা খাবারের মধ্যে আছে আলুর সালাদ, কোলরাবি সালাদ, এবং গরম গ্রিল-করা কালো জলপাই। আর আছে সাইপ্রাস ভিলেজ সসেজ এবং শেফটালিয়া, ডোলমাডেস, কেফটেডেস, টমেটো সসে কোলোকাসসি, এবং বেগুনের কয়েক পদ। বেকড বা গ্রিলকরা ভেড়া (সুভলা) সাধারণত বড় খানার সময় দেয়া হয়, কয়েক রকম মাছও তাই। মাছ-ধরার বন্দর "সারোলিমানো" হালা সুলতান টেক্কে দুর্গের বহির্ভাগ সমুদ্রের ওপর দুর্গের ঝুলন্ত অংশ কিমন ভাস্কর্য ফিনিকৌডেস এভিনিউ সমুদ্র থেকে রাতের লারনাকার দৃশ্য লারনাকা মারিনা লারনাকা সল্ট লেক পুরনো শহরের চিহ্ন স্যুভেনিরের দোকান পুরনো শহর শহরের পুরনো পয়ঃনালী কামারেস অ্যানঞ্জেলোকটিসটি মেডিভাল চার্চ শহরের সদরে একটি স্ট্রিট এরমৌ স্কয়ার সেন্ট ল্যাজারাস লারনাকা বন্দরের নিকটে জলযানসমূহ লারনাকা ইন্টারন্যাশনাল এয়ারপোর্ট লারনাকা দুর্গের অভ্যন্তর লারনাকা জেলা প্রশাসনের বিল্ডিং ইউরোপ স্কয়ার পিয়েরাইডস মিউজিয়াম লারনাকার সামনের সমুদ্র থেকে প্যানোরামা ওরোকলিনি পাহাড় থেকে লারনাকার প্যানোরাম আর্মেনীয় জেনোসাইড মেমোরিয়াল, ২০০৮ সালে উন্মোচিত লারনাকা জেলা কিট্টিম ক্রিসপলিটসসা অর্থোডক্স চার্চ "Population - Place of Residence, 2011"। Statistical Service of Cyprus (CYSTAT)। ১৭ এপ্রিল ২০১৪। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৭।  "Στατιστική Υπηρεσία - Πληθυσμός και Κοινωνικές Συνθήκες - Πληθυσμός - Ανακοινώσεις"। www.mof.gov.cy। সংগ্রহের তারিখ ২০১৭-১১-১১।  "The great number sarcophagoi (larnakes) found at Larnaca may have given to the modern city its name." Excerpt of wall mounted text at Larnaca District Museum, under the title "Kition: The necropolis" "The Phoenician Period Necropolis of Kition, Volume I"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৭।  উইকিমিডিয়া কমন্সে লারনাকা সংক্রান্ত মিডিয়া রয়েছে। Municipality Larnaka Municipal Wind Orchestra ওয়েব্যাক মেশিনে আর্কাইভকৃত ১৭ সেপ্টেম্বর ২০১৯ তারিখে উইকিভ্রমণ থেকে লারনাকা ভ্রমণ নির্দেশিকা পড়ুন। টেমপ্লেট:Municipalities of Cyprus টেমপ্লেট:Larnaca District টেমপ্লেট:Landmarks of Larnaca টেমপ্লেট:Ancient Cities of Cyprus টেমপ্লেট:Phoenician cities and colonies navbox